armvectores/hy_wikipedia_2023 huggingface dataset:
Ինգրիդ Նոլլ

Ինգրիդ Նոլլ (գերմ.՝ Ingrid Noll, սեպտեմբերի 29, 1935(1935-09-29)[…], Շանհայ, Չինաստանի Հանրապետություն), դետեկտիվ ժանրում ստեղծագործող գերմանացի գրող։


== Կենսագրություն ==
Ինգրիդ Նոլլը ծնվել է 1935 թվականի սեպտեմբերի 29-ին Շանհայում՝ բժշկի ընտանիքում։ Նախնական կրթությունը ստացել է Նանկին քաղաքում, որտեղ աշխատում էր նրա հայրը։ 1949 թվականին նա ծնողների հետ վերադառնում է Գերմանիա և մինչ 1954 թվականը հաճախում Բադ Գոդեսբերգի աղջիկների կաթոլիկ դպրոցը։ Ուսուցչուհի դառնալու նպատակով գերմանական բանասիրություն է ուսանում Բոննի համալսարանում, սակայն ուսումը կիսատ է թողնում։ 1959 թվականին ամուսնանում է բժիշկ Պետեր Գուլլատցի հետ. այս ամուսնությունից նրանք ունեն երեք զավակ։ Ինգրիդ Նոլլը սկսել է գրել բավականին ուշ տարիքում։ Նրա առաջին ստեղծագործությունը՝ «Աքաղաղը մեռած է» վեպը, լույս է տեսել 1991 թվականին և ունեցել մեծ հաջողություն։ 1994 թվականին հրատարակվում է հեղինակի «Դեղագործուհին» վեպը, որը համաշխարհային ճանաչում է բերում նրան։
Այժմ Ինգրիդ Նոլլն իր ամուսնու հետ բնակվում է Վայնհայմում։


== Մատենագիտություն ==
1991 - «Աքլորը մեռած է» (Der Hahn ist tot)
1993 - «Իմ սիրելիների գլուխները» (Die Häupter meiner Lieben)
1994 - «Դեղագործուհին» (Die Apothekerin)
1996 - «Խոզերի փաշան» (Der Schweinepascha)
1996 - «Սառն է երեկոյի շունչը» (Kalt ist der Abendhauch)
1997 - «Փոքրիկ սպանության միջոցին» (Der kleine Mord zwischendurch)
1998 - «Կարմիր վարդիկը» (Röslein rot)
2001 - «Երանելի այրին» (Selige Witwen)
2003 - «Ագռավի եղբայրը» (Rabenbrüder)
2004 - «Կեղծ լեզուն» (Falsche Zungen)
2006 - «Ազնվատեսք» (Ladylike)
2008 - «Կկվի ճուտը» (Kuckuckskind)
2010 - «Ազնիվ խոսք» (Ehrenwort)
2012 - «Նավից դուրս» (Über Bord)
2014 - «Ունեցվածք և ագահություն» (Hab und Gier)
2015 - «Ճաշը» (Der Mittagstisch)


== Մրցանակներ և պարգևներ ==
1994 - «Ֆրիդրիխ-Գլոյզեր մրցանակ» (Friedrich-Glauser-Preis) «Իմ սիրելիների գլուխները» վեպ համար
2002 - «Բադեն-Վյուրթեմբերգ երկրամասին մատուցած ծառայությունների համար» շքանշան (Verdienstmedaille des Landes Baden-Württemberg)
2005 - «Ֆրիդրիխ-Գլոյզեր պատվի մրցանակ» (Friedrich-Glauser-Ehrenpreis)


== Էկրանավորում ==
1993 - «Bommel էժան թռիչքներ» (Bommels Billigflüge), ռեժիսոր՝ Քլաուս Միխաել Ռոնե (Claus-Michael Rohne)
1997 - «Դեղագործուհին» (Die Apothekerin), ռեժիսոր՝ Ռայներ Քաուֆմանն (Rainer Kaufmann)
1999 - «Իմ սիրելիների գլուխները» (Die Häupter meiner Lieben), ռեժիսոր՝ Հանս-Գյունթեր Բյուքինգ (Hans-Günther Bücking)
2000 - «Աքաղաքը մեռած է» (Der Hahn ist tot), ռեժիսոր՝ Հերմինե Հունտգեբուրթ (Hermine Huntgeburth)
2000 - «Սառն է երեկոյի շունչը» (Kalt ist der Abendhauch), ռեժիսոր՝ Ռայներ Քաուֆմանն (Rainer Kaufmann)


== Գրականություն ==
Helga Arend: Nette alte Dame mit Leiche im Keller. Ingrid Nolls Romane als Unterrichtsthema. In: Frauen auf der Spur. Kriminalautorinnen aus Deutschland, Großbritannien und den USA. Hrsg. von Carmen Birkle, Sabina Matter-Seibel und Patricia Plummer. Stauffenburg, Tübingen 2001, ISBN 3-86057-793-X. S. 273–286.
Cesare Giacobazzi: Mit Kind, Hund, warmen Decken und Leiche. Die Normalität des Mordes in Ingrid Nolls Kriminalromanen. In: Sandro M. Moraldo (Hrsg.)։ Mord als kreativer Prozess. Winter, Heidelberg 2005, ISBN 3-8253-5060-6. S. 41–49.


== Ծանոթագրություններ ==
Նովոդոնեցկի (Միլյուտինսկի շրջան)

Անվան այլ կիրառումների համար տե՛ս՝ Նովոդոնեցկի (այլ կիրառումներ)Նովոդոնեցկի (ռուս.՝ Новодонецкий), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Լուկիչևսկի գյուղական համայնքի կազմի մեջ։
Նովու Տրիունֆու (Բաիա)

Նովու Տրիունֆու (պորտ.՝ Novo Triunfo), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 15 436 մարդ՝ 2006 թվականի տվյալներով։ Գրավում է 217,894 կմ2 տարածք։ Բնակչության խտությունը՝ 70,8 մարդ/կմ²։
Քաղաքի տոնը նշվում է փետրվարի 24-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 17.488.103,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.198,47 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,581 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
1996 թվականը Հայաստանում

Հետևյալ ցանկը ներառում է Հայաստանում 1996 թվականին կատարված նշանակալի իրադարձությունները։


== Ղեկավարներ ==
Նախագահ՝ Լևոն Տեր-Պետրոսյան
Վարչապետ՝ Հրանտ Բագրատյան (մինչև նոյեմբերի 4), Արմեն Սարգսյան (նոյեմբերի 4-ից)
Ազգային ժողովի նախագահ՝ Բաբկեն Արարքցյան


== Իրադարձություններ ==


=== Մարտ ===
Մարտի 1-8 - Կայացան Հայաստանի ֆուտբոլի գավաթի 1995-96 մրցաշարարի առաջին և երկրորդ փուլի խաղերը։


=== Հուլիս ===
Հուլիսի 19 - Հայաստանն առաջին անգամ մասնակցում է ամառային օլիմպիական խաղերին՝ որպես անկախ երկիր։


=== Օգոստոս ===
Օգոստոսի 16-25 - Հայաստանից հինգ մարզիկներ մասնակցեցին 1996 թվականի ամառային պարալիմպիկ խաղերին։


=== Սեպտեմբեր ===
Սեպտեմբերի 15 - Երևանում մեկնարկում է շախմատի 32-րդ օլիմպիադան։
Սեպտեմբերի 21 - Հանրապետության հրապարակում տեղի ունեցավ զորահանդես՝ ի պատիվ Հայաստանի անկախության 5-ամյակի։
Սեպտեմբերի 22 - Լևոն Տեր-Պետրոսյանը հաղթում է Հայաստանի նախագահական ընտրություններում։


== Հիմնադրումներ ==
Արմավիա
Միսս Հայաստան


== Կազմալուծումներ ==
ՖԿ Եղվարդ


== Տես նաև ==
1996


== Ծանոթագրություններ ==
Սուրմաչևկա (գյուղ, Ռոմնիի շրջան)

Սուրմաչևկա (ուկրաիներեն՝ Сурмачівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Սուրմաչևկա գյուղում բնակվում էր 53 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշուղական արվեստ

Աշուղական արվեստ, ժողովրդապրոֆեսիոնալ ստեղծագործական և կատարողական արվեստ, որը հատուկ է աշուղներին։ Ունի իր պահանջները, որոնցից գլխավորներն են՝ բանաստեղծությունները հորինել աշուղական տաղաչափությամբ, յուրացնել տվյալ շրջապատին ու ժամանակին հատուկ աշուղական կանոնական եղանակները և հարստացնել դրանք, մասնակցել աշուղական հրապարակային մրցություններին, երգով և նվագակցությամբ ելույթներ ունենալ մենակ կամ ընկերներով։
Աշուղ են կոչվում ժողովրդական այն ստեղծագործողները, որոնք երգի խոսքն ու երաժշտությունը կատարում են որևէ երաժշտական գործիքի նվագակցությամբ (քամանչա, սազ, թառ և այլն)։ Աշուղությունը նախապես ծագել է արաբ-պարսկական միջավայրում և ապա մուտք գործել հայ, վրաց, թուրք և այլ ժողովուրդների կենցաղ։ Աշուղական երգերի տեսակները կրում են միասնական անուններ, որոնք մատնանշում են ինչպես ամբողջ հորինվածքի, այնպես էլ տների տողաքանակն ու հանգավորման սկզբունքները։
Հայ իրականության մեջ աշուղական արվեստը տարածվել է 16-17-րդ դարերում և փոխարինել է հին գուսանական արվեստին։ Սիրո, բնության, ուրախության, հայրենասիրական, երգիծական և այլ թեմաներով աշուղական երգերը հաճախ առանձնանում են խոսքի ինքնատիպությամբ ու վարակիչ հուզականությամբ։
Բանաստեղծական ակներև ձիրքով հատկապես օժտված են Սայաթ-Նովան, Ջիվանին, Շիրինը, Շերամը, Աշոտը և ուրիշներ։
Անովկա (գյուղ, Պետրովսկի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Անովկա գյուղում բնակվում էր 1 655 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյուզան Բեռնարդ

Սյուզան Բեռնարդ անգլ.՝ Susan Bernard, (փետրվարի 11, 1948(1948-02-11), Լոս Անջելես, Կալիֆոռնիա, ԱՄՆ - հունիսի 21, 2019(2019-06-21), Լոս Անջելես, Կալիֆոռնիա, ԱՄՆ), կինոյի և հեռուստատեսության ամերիկացի դերասանուհի, գրող, գործարար կին։


== Կենսագրություն ==
Սյուզան Բեռնարդը ծնվել է 1948 թվականի փետրվարի 11-ին Լոս Անջելեսում (Կալիֆորնիա, ԱՄՆ), հրեական ընտանիքում։ Հայրը՝ Բրունո Բեռնարդը (1912-1987), գերմանացի հրեա էր, որը 1937 թվականին փախել է Գերմանիայից։ Միացյալ Նահանգներում նա հայտնի է դարձել որպես հոլիվուդյան լուսանկարիչ, որը հայտնի էր աստղերի լուսանկարներով։ Նա լուսանկարել է նաև Մերիլին Մոնրոյին։ Մայրը՝ Ռութ Բրենդը, թատրոնի դերասանուհի էր։
1965 թվականին 17-ամյա Սյուզանն առաջին անգամ ոչ հայտնի դերով հայտնվել է կինոէկրանին։ 1965-1973 թվականներին՝ կինո-գործունեության ութ տարիների ընթացքում, նա խաղացել է միայն ութ լիամետրաժ ֆիլմում և երեք սերիալի չորս դրվագում։
1966 թվականի դեկտեմբերին Սյուզանը «Playboy» ամսագրի «ամսվա աղջիկ» էր, նա երկրորդ հրեա կինն էր, որը հասել է նման ճանաչման (առաջինը 1959 թվականի մայիսին Սինդի Ֆուլերն էր)։ Շատ ավելի ուշ՝ 1998 թվականին, «Femme Fatales» տղամարդկանց ամերիկյան ամսագրին տված հարցազրույցում Բեռնարդը նշել է՝ «Ես դարձել եմ 18 տարեկանից ցածր  առաջին հրեա կույսը, որը հայտնվել է «Playboy» ամսագրի շապիկին՝ Սուրբ Ծննդյան տոնածառի ֆոնին։ Նա նաև ավելացրել է, որ «երբեք չի մերկացել ամուսնանալուց առաջ ոչ մեկի առջև, բացառությամբ իր մոր և «Playboy» ամսագրի լուսանկարիչ Մարիո Կասիլիի։
1987 թվականին Բեռնարդը հիմնադրել է «Bernard of Hollywood Publishing / Renaissance Road, Inc» ընկերությունը, որը զբաղվել է հոր՝ Բրունո Բերնարդի արխիվային լուսանկարներով, և դարձել նրա նախագահը։


== Անձնական կյանք ==
1974 թվականին Սյուզանն ամուսնացել է հայտնի դերասան և դրամատուրգ Ջեյսոն Միլլերի հետ (1939-2001)։ Նույն թվականին ծնվել է նրանց որդին՝ Ջոշուա Ջոն Միլլերը, որը հետագայում դարձել է հայտնի դերասան, սցենարիստ և ռեժիսոր։ Չորս տարի անց Սյուզանն ու Ջեյսոնը ամուսնալուծվել են։ Ամուսնության ընթացքում Սյուզանը ապագա հայտնի դերասան Ջեյսոն Պատրիկի խորթ մայրն էր։
Սյուզան Բեռնարդը մահացել է 2019 թվականի հունիսի 21-ին, սրտի կաթվածից։


== Հայտնի ֆիլմեր ==


=== Լայնէկրան ===
1969՝ «Նուրբ հպում» / «That Tender Touch-Terry», Թերի Մենինգ
1970՝ «Ֆինքս» / The Phynx
1972՝ «Նեկրոմանացիա» /  Necromancy, Նենսի
1973՝ «Մարդասպանների ցեղից» / «The Killing Kind», Թինա Մուր


=== Հեռուստատեսություն ===
1969՝ «Սենյակ 222» / Room 222
1971՝ «Գեղջկուհին Բևեռլի Հիլզից» / «The Beverly Hillbillies»
1971՝ «Սմիթների ընտանիքը» / «The Smith Family-Linda»


== Մատենագրություն ==
20-րդ դարի վերջին և 21-րդ դարասկզբին Սյուզան Բեռնարդը հրատարակել է վեց գիրք, որոնք հիմնականում նվիրված էին հոր աշխատանքներին։

1993 - «Bernard of Hollywood's Marilyn»
2003 - «Bernard of Hollywood: The Ultimate Pin-Up Book» (գիրքը թարգմանվել է 27 լեզվով)
2011 - «Marilyn: Intimate Exposures»


== Ծանոթագրություններ ==


== Արտաքին հղումներ ==
Susan Bernard, 71, Dies; Actress and Keeper of a Photographic Legacy
Susan Bernard Internet Movie Database կայքում
Fiche sur vintageplayboymags.co.uk
Dépliant central (Playboy)
Սերիական երաժշտություն

Սերիական երաժշտություն, որի հորինումը հիմնված է տասներկու խրոմատիկ հնչյունների շարքի՝ սերիայի տարբերակման վրա։ Դոդեկաֆոնիայից սերող հնչյունները չկրկնելու սկզբունքը սերիական երաժշտության մեջ տարածվեց բոլոր արտահայտչամիջոցների վրա՝ ռիթմ, տեմբր, դինամիկա, տեմպ և այլն, հանգեցնելով համապարփակ՝ տոտալսերիալիզմի, որի գաղափարը պատկանում է Անտոն Վեբեռնին։ Սերիական երաժշտությունը տարածվեց երկրորդ համաշխարհային պատերազմից հետո, տեսական և ստեղծագործական զարգացում ստացավ արևմտաեվրոպական մի շարք կոմպոզիտորների կողմից (Օլիվեր Մեսսիան, Պ․ Բուլեզ, Կ․ Շաոկհաուզեն և ուրիշներ)։
The Red Tour

«The Red Tour», ամերիկացի երգչուհի Թեյլոր Սվիֆթի երրորդ համաշխարհային համերգային շրջագայությունը՝ ի նշան իր չորրորդ ստուդիական «Red» ալբոմի (2012)։


== Բացում ==
Էդ Շիրան (Հյուսիսային Ամերիկա)
Օսթին Մահոուն (Դետրոյթ, Դալաս, Տորոնտո, Վիննիպեգ, Վանկուվեր, Պիցբուրգ, Իստ Ռատերֆորդ, Ֆիլադելֆիա, Ֆոկսբորո, Չիկագո)
Քեյսի Ջեյմս (Ուիչիտո, Թալսա, Չիկագո, Սան Դիեգո, Լոս Անջելես, Սակրամենտո, Պորտլենդ, Տակոմա, Ֆարգո, Սեյնթ Փոլ, Գրինսբորո, Ռոլի, Շառլոթսվիլ, Նաշվիլ)
Բրետ Էլդրեջ (Օմահա, Սենթ Լուիս, Շառլոթ, Կոլումբիա, Մայամի, Օռլանդո, Ատլանտա, Տամպա, Քլիվլենդ, Ինդիանապոլիս, Լեկսինգտոն, Դետրոյթ, Հյուստոն)
Ֆլորիդա Ջորջիա Լայն (Նյուարկ, Լուիսվիլ, Կոլումբուս, Օստին, Սան Անտոնիո, Դալաս, Դե Մոյն, Կանզաս Սիթի)
Ջոել Կրուզ (Գլենդել, Սոլթ Լեյք Սիթի, Դենվեր, Տորոնտո, Վիննիպեգ, Էդմոնտոն, Վանկուվեր, Պիցբուրդ, Իստ Ռատերֆորդ, Ֆիլադելֆիա, Ֆոկսբորո)


== Երգացանկ ==
2013 թվականի մարտի 13-ի համերգի երգացանկ


=== Հատուկ հյուրեր ===
Թեյլոր Սվիֆթը որոշ համերգների ժամանակ զուգերգերով է հանդես եկել այլ երգիչների հետ։

Մարտի 19, 2013՝ «Hey Porsche»` Նելլիի հետ
Մարտի 28, 2013` «Everybody Talks»` Neon Trees խմբից Թայլեր Գլենի հետ
Մարտի 29, 2013` « Drive By»` Train խմբից Պատրիկ Մոնահանի հետ
Ապրիլի 19, 2013` «Both of Us»` B.o.B-ի հետ
Հուլիսի 13, 2013` «My Songs Know What You Did in the Dark (Light Em Up)»` Fall Out Boy խմբից Պատրիկ Ստամպի հետ
Հուլիսի 26, 2013` «You're So Vain»` Կարլի Սիմոնի հետ
Օգոստոսի 19, 2013` «Want U Back»` Շեր Լոյդի հետ և «Brave»` Սարա Բարեիլսի հետ
Օգոստոսի 20, 2013` «Closer»` Tegan and Sara խմբի հետ
Օգոստոսի 23, 2013` «Anything Could Happen»` Էլլի Գոլդինգի հետ
Օգոստոսի 24, 2013` «Jenny from the Block»` Ջենիֆեր Լոպեսի հետ
Սեպտեմբերի 19, 2013` «I Don't Want This Night to End»` Լյուկ Բրայանի հետ
Սեպտեմբերի 20, 2013` «What Hurts the Most»` Rascal Flatts խմբի հետ
Սեպտեմբերի 21, 2013` «I Want Crazy»` Հանտեր Հայեսի հետ


== Համերգներ ==

12013 թվականի հունիսի 6-ին՝ «CMA Music Festival» երաժշտական փառատոնի շրջանակներում


== Ծանոթագրություններ ==


== Արտաքին հղումներ ==
Թեյլոր Սվիֆթի պաշտոնական կայք
Բայկալ (գյուղ, Աուրգազինսկի շրջան)

Անվան այլ կիրառումների համար տե՛ս՝ ԲայկալԲայկալ (ռուս.՝ Байкал, բաշկիրերեն՝ Байкал), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մամալաևկա

Մամալաևկա (ռուս.՝ Мамалаевка), գյուղ Ռուսաստանի Օրենբուրգի մարզի Պերևոլոցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիրախլի

Չիրախլի, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 1436 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Հին Ակրոպոլիս թանգարան

Հին Ակրոպոլիս թանգարան (հուն․՝ Παλαιό μουσείο της Ακρόπολης), եղել է հնագիտական թանգարան Ակրոպոլիսի տարածքում, Աթենք, Հունաստան։ Կառուցվել է ժայռի արևելյան եզրի խորշում։ Համարվել է Աթենքի ամենախոշոր հնագիտական թանգարաններից մեկը։ Սահմանափակ տարածքի պատճառով հունական կառավարությունը 1980 թվականին նոր թանգարան կառուցելու որոշում կայացրեց։ Նոր Ակրոպոլիս թանգարանը կառուցվել է Ակրոպոլիսի ստորին հատվածում։ 2007 թվականին հին թանգարանը փակվեց և բոլոր հին առարկաները տեղափոխվեցին նոր թանգարան, որը բացվեց 2009 թվականի հունիսի 20-ին։


== Պատմություն ==
Թանգարանում են գտնվում աշխարհի հնագույն հունական մասունքները, որոնք պեղումների ժամանակ հայտնաբերվել են Ակրոպոլիսի տարածքից։ Կառույցի ճարտարապետն է եղել Պանագիս Կալկոսը։ Շինությունը կառուցվել է 1865-1874 թվականներին։ 1950 թվականին շենքի տարածքն ընդլայնվել է հույն ժամանակակից ճարտարապետ Պատրոկիոս Կարանատինոսի կողմից։
Ակրոպոլիսի թանգարանում են գտնվել Ակրոպոլիսի հուշարձանների քարե արձաններ, բրոնզե գործիքներ, պեղված առարկաներ։ Շինությունը գտնվում է Ակրոպոլիսի հարավարևելյան անկյունում։ 1974 թվականին վարչապետ Կոստանտինոս Կարամանտիսն առաջարկել է կառուցել նոր թանգարան։ 2007 թվականին թանգարանի հին շենքը փակվել է և տեղափոխվել է թանգարանի նոր շենք։


== Նոր շենք ==

Ակրոպոլիս թանգարանի նոր շենքը նախագծել են Բերնարդ Չումին և Միխալի Ֆոտիադեսը։ Կառուցվել է 2002-2007 թվականներին Areopagitou փողոցում։ Հանդիսավոր բացումը կատարվել է 2009 թվականի հունիսի 20-ին։ Առաջին տարում մուտքի վճարը եղել է մեկ եվրո, այնուհետև՝ հինգ եվրո։


=== Վնասներ Ակրոպոլիսին ===
Հին Ակրոպոլիս թանգարանի դրենաժային խողովակները քայքայել են Ակրոպոլիսը, և Պարթենոնի փլուզման վտանգ կա։


== Հավաքածու ==

Թանգարանում պահվում են իրեր, որոնք հայտնաբերվել են Աթենյան Ակրոպոլիսի տարածքից, հիմնականում Պարթենոնից, Էրեխտեյնոնից, Պրոպիլեյներից, Նիկեի տաճարից, Աթենքի հին տաճարից։


== Տես նաև ==
Ակրոպոլիս


== Ծանոթագրություններ ==


== Արտաքին հղումներ ==
Acropolis museum
Acropolis Museum: Moschophoros, Kritios Boy Archived 2007-09-27 at the Wayback Machine.
Իվոտկա (գետ)

Անվան այլ կիրառումների համար տե՛ս՝ Իվոտկա (այլ կիրառումներ)Իվոտկա  (ռուս.՝ Ивотка), գետ Ռուսաստանում, հոսում է Բեկգոռոդսկո մարզում։ Գետի երկարությունը 94 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արև (այլ կիրառումներ)

Արև կարող է վերաբերվել.

Արև, հայկական իգական անձնանուն
Արև (Արեգակ), Արեգակնային համակարգի կենտրոնում գտնվող աստղ։
«Արև», Պարիս Հերունու կողմից մշակված ջերմաէլեկտրակայանի նախագիծ։
Արև, 1915 թվականից Եգիպտոսի Ալեքսանդրիա քաղաքում տպագրվող պարբերական։
Արև - օրաթերթ։ Լույս է տեսել 1908 թվականին, Ալեքսանդրիայում


== Տես նաև ==
Արեգակ (այլ կիրառումներ)
Վիլյանուա

Վիլյանուա (իսպ.՝ Villanúa), բնակավայր և մունիցիպալիտետ Իսպանիայում։ Գտնվում է Ուեսկա պրովինցիայում (Արագոն ինքնավար համայնքում)։ Մունիցիպալիտետը գտնվում է Խասետանիա շրջանում։ Տարածքը կազմում է 58.2 կմ2։ Բնակչությունը՝ 475 մարդ (2014 թվականի տվյալներով)։ Պրովինցիայի վարչական կենտրոնից գտնվում է 87 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ficha de la población Archived 2015-09-23 at the Wayback Machine.
Արսիանի լեռնանցք

Արսիանի լեռնանցք, լեռնանցք Հայկական լեռնաշխարհում, Արսիանի լեռնաշխարհում, Արսիան լեռնագագաթից մոտ 2 կմ հյուսիս, Արդվինի շրջանում։ Բարձր 2070 մետր։
Կազմված է թերթաքարերից և ավազաքարերից, տեղ-տեղ՝ հրաբխային ապարներից։ Արմ․ լանջերը խիստ մասնատված են Ճորոխ գետի՝ Օլթի, Արտանուջ, Մուրջախևի վտակներով։ Արլ․ աստիճանաձև լանջերը միաձուլվում են Արդահանի և Գյոլեհի գոգավորություններին։ Արլ-ում անջատվում են Կեմարի և Ուլզարի սարավանդանման լեռնաբազուկները։ 
Կլիման ցամաքային է՝ խստաշունչ ձմեռով, երկարատև հզոր ձնածածկույթով և զով ամառով։ Տարեկան տեղումները 500–900 մմ են, տարածված են անտառային և լեռնային սևահողերը, ենթալպյան և ալպյան մարգագետնային հողերը։ Լանջերը ստորոտում ծածկված են հաճարենու և շագանակենու, վերևում՝ հաճարենու և եղևնու անտառներով, ապա՝ ալպյան մարգագետիններով։


== Ծանոթագրություններ ==
Իսլամգուլովո (այլ կիրառումներ)

Իսլամգուլովո, կարող է վերաբերել՝

Իսլամգուլովո - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Իսլամգուլովո - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Шулавери, 18-го сентября

«Шулавери, 18-го сентября» (հայերեն՝ Շուլավեր, 18 սեպտեմբերի), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի սեպտեմբերի 24-ին։


== Պատմություն ==
Հոդվածն առաջին անգամ հրատարակվել է 1898 թվականի սեպտեմբերի 24-ին «Новое Обозрение» օրաթերթի № 5056-ում։ Այնուհետև տպագրվել է Երևանում 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 332-333-րդ էջերում։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։


== Տես նաև ==
Հանդուգն կողոպուտ Հաջիքենդի մոտ


== Ծանոթագրություններ ==
Արտահան

Արտահան, գավառ Մեծ Հայքի Գուգարք նահանգի կազմում։ Գավառի կենտրոնն էր Արդահան քաղաքը։


== Մշակույթ ==
Արտահանի կարևոր մշակութային կենտրոններից մեկը Վարձունյաց խաչ վանական համալիրն էր։


== Տես նաև ==
Գուգարք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Պոկրովկա (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ուկրաիներեն՝ Покровка), գյուղ Ուկրաինայի Սումիի մարզի Կրասնոպոլիեի շրջանում։ Հիմնադրվել է 1652 թվականին։
2001 թվականի տվյալներով Պոկրովկա գյուղում բնակվում էր 771 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քինգսթոն (Ճամայկա)

Քինգսթոն (անգլ.՝ Kingston), Ճամայկայի մայրաքաղաքը։ Գտնվում է Ճամայկա կղզու հարավային ափին։ 1976 թվականին ուներ 614000 բնակչություն (արվարձաններով)։ Սենթ Անդրուի հետ առաջացնում է առանձին վարչական միավոր։ Հանդիսանում է երկրի գլխավոր առևտրա-արդյունաբերական և մշակութային կենտրոնը, նավահանգիստը, երկաթուղային և ավտոճանապարհների հանգույցը։
480ա

480ա առաջադեմ սկանավորում (անգլերեն` պրոգրեսիվ սկան), ցուցասարքների և վիդեո ստանդարտների լուծման (լուծաչափի) կրճատ։ 480 թիվը ցույց է տալիս էկրանի ուղղահայաց լուծաչափը, այսինքն՝ 480 հորիզոնական սկան գծեր։
4:3 հարաբերակցությամբ՝ 480p ստանդարտը ենթադրում է 640x480 պիքսել լուծում։ 16:9 հարաբերակցությամբ 480ա ստանդարտը ենթադրում է 854x480 պիքսել լուծում։
480ա-ի դեպքում կադրերի արագությունը սովորաբար կազմում է 30 կամ 60 կադր/վ և կարող է հստակորեն նշվել «p»-ից անմիջապես հետո։ Օրինակ, 480p60 նշանակում է վայրկյանում 60 կադր։ 480ա ստանդարտը օգտագործվել է շատ վաղ պլազմային հեռուստացույցներում։
480ա-ը չի դասակարգվում որպես բարձր հստակությամբ հեռուստատեսություն (HDTV); այն համարվում է ընդլայնված սահմանման հեռուստատեսություն (անգլերեն՝ Enhanced-definition TV):


== 480ա24 և 480ա30 ==
ATSC թվային հեռուստատեսության ստանդարտը սահմանում է 480ա և՛ 704x480 պիքսել (երբ պիքսելները ոչ քառակուսի են), և՛ 640x480 (երբ պիքսելները քառակուսի են)։ Կադրերի թույլատրելի արագությունը 24, 30 կամ 60 պրոգրեսիվ կադր վայրկյանում է: 16:9 հարաբերակցությամբ 480p-ը սահմանվում է որպես 720x480 պիքսել՝ օգտագործելով ոչ քառակուսի անամորֆ պիքսելներ։


== 480ա60 (480ա59.94) ==
480ա60 կրկնակի թույլատրելիությունը համարվում է EDTV: Այն կարող է փոխակերպվել ATSC և DVB ձևաչափերի։
SMPTE 293M-ը սահմանում է 480p59.94 կրկնակի տվյալների արագության ստանդարտ Rec. 601 և օգտագործելով 720x480 արդյունավետ պիքսել։ ITU-R Միջ. 601-ը բաղադրիչ թվային միահյուսված տեսահոլովակի (480m) բնութագրում է, որն առավել հաճախ օգտագործվում է ստանդարտ հստակությամբ հեռուստատեսությունում։
Ե՛վ 480p24, և՛ 480p30 առավել տարածված են այն երկրներում, որոնք օգտագործում են NTSC համակարգ։ Այդ երկրների թվում են ԱՄՆ-ը և Ճապոնիան։


== Ծանոթագրություններ ==
Նյու Յորք Այլենդերս

«Նյու Յորք Այլենդերս» (անգլերեն՝ New York Islanders), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) արևելյան կոնֆերենցիայի ատլանտիկ դիվիզիոնում։


== Արտաքին հղումներ ==
Պաշտոնական կայք
Լորենի կովկասյան

Լորենի կովկասյան (լատ.՝ Tilia caucasica), լորենազգիների ընտանիքի, լորենու ցեղի բույս։


== Նկարագրություն ==
Տերևաթափ խոշոր ծառեր են՝ մինչև 35 մ բարձրությամբ և 80-120 սմ բնի տրամագծով։ Ծեր ծառերի բնի կեղևը գորշ է, ճաքճքված։ Երիտասարդ ճյուղերը դեղնագորշավուն են։ Բողբոջները երկարավուն են, մերկ, գորշավուն։ Ֆերտիլ ընձյուղների տերևները ձվաձև են, 7-9 սմ երկարությամբ և 4-7 սմ լայնությամբ, ձգված, սուր գագաթով, մեծ մասամբ հատված կամ թեթևակի' սրտանման հիմքով, ոչ սիմետրիկ, սուր ատամնաեզր, վերևի կողմից մուգ կանաչ, մերկ, երբեմն' փայլուն, ներքևի կողմից բաց կանաչավուն, մերկ։ Նոր բացված տերևները ջղերի ուղղությամբ մազմզու կապատ են։ Տերևակոթունները բարակ են, մերկ, 3-4 սմ երկարությամբ։ Ծաղկակից տերևը երկարավուն է, 5 -8 սմ երկարությամբ և 1 -2 սմ լայնությամբ, երկու կողմերից էլ մերկ։ Ծաղկաբույլը իր երկարությամբ հավասար է ծաղկակից տերևին կամ նրան գերազանցում է։ Կազմված է 3 -8 ծաղիկներից։ Կոկոնները կլոր են, 3 մմ տրամագծով, մերկ։ Բաժակաթերթիկները նշտարանման են, 3-5 մմ երկարությամբ, 1,5-2 մմ լայնությամբ, արտաքինից մերկ, ներսի կողմից, հիմքում և գագաթում ծածկված երկար մազմզուկներով։ Պսակաթերթիկները դեղին են, ատամնավոր գագաթով, 5-7 մմ երկարությամբ, 1-1,5 մմ լայնությամբ։ Առէջները 6-8 մմ երկարություն ունեն։ Սերմնարանը խիտ, թաղիքանման աղվամազով է ծածկված, սռնակը մերկ է (խիստ հազվադեպ մազմզուկապատ), բլթակավոր սպիով։ Սերմնաբույսերի շաքիլատերևները հնգաբլթակ են, ավելի խոշոր, քան լորենու ցեղի մյուս ներկայացուցիչներինը։ Ծաղկում է հունիս-հուլիս ամիսներին, պտուղները հասունանում են հուլիս-սեպտեմբերին։


== Տարածվածություն ==
Բնական պայմաններում տարածված է Կովկասում, Ղրիմում, Հյուսիսային Իրանում, Փոքր Ասիայում։ Հայաստանում հանդիպում է հյուսիսարևելյան շրջաններում, ամենուրեք, միջին լեռնային գոտում։ Ներկայումս խոշոր ծառեր են աճում հատկապես Արարատյան դաշտի բնակավայրերում (Երևան, Էջմիածին, Հոկտեմբերյան, Արտաշատ), ընդ որում որոշ ծառերի տարիքը անցնում է 250 - 300-ից։ Այդպիսի ծառերն ունենում են 20-22 մ բարձրություն և մինչև 120 սմ բնի հաստություն։ Նույնիսկ այդ տարիքում աչքի են ընկնում դեկորատիվ բարձր հատկանիշներով։


== Կիրառություն ==
Հրաշալի մեղրատու է։ Նեկտարը պարունակում է 11,8 % գլյուկոզա և ֆրուկտոզա, 41,3 % սախարոզա։ 1 հա տարածությունից ստացվում է 1176 կգ նեկտար 760,5 կգ շաքարի բացարձակ պարունակությամբ։ Մեկ ծաղկից համօրյակի ընթացքում միջին հաշվով ստացվում է 4,8 մգ նեկտար։ Ամենաչորադիմացկուն լորենիներից մեկն է. պահանջկոտ է ջերմության նկատ մամբ, ստվերատար է։ Պտուղները բավականին համեղ են և օգտագործվում են սննդի մեջ։ Դրանք հայտնի են որպես արյունահոսությունը դադարեցնելու միջոց։ Մեկ ծառից կարելի է հավաքել մինչև մի քանի տասնյակ կգ պտուղ։ Նոր բացված, դեռևս կպչուն տերևներն օգտագործվում են սալաթ պատրաստելու համար։ Հում տերևներում պարունակվում է 0,09 % ասկորբինաթթու։ Ծաղիկներն օգտագործվում են որպես թեյի սուռոգատ, քրտնաբեր միջոց, իսկ թուրմը ողողման համար։ Քուսպը օգտագործում են համեղ ու փուխր հրուշակեղեն պատրաստելու համար։ Հնուց օգտագործվում է կանաչապատման բնագավառում։ Պիտանի է հանրապետության միջին և ստորին գոտու բնակավայրերի կանաչապատման համար։


== Ծանոթագրություններ ==
Խեղճ մարդիկ (վեպ)

«Խեղճ  մարդիկ» (ռուս.՝ «Бедные люди»), Ֆեոդոր Դոստոևսկու առաջին վեպը, որը սկսել է գրել 1844 թվականից և բազմաթիվ փոփոխություններից հետո ավարտել է 1845 թվականին։ Գրված է նամակաձև վեպի տեսքով։


== Ստեղծման պատմությունը ==
Վեպի աշխատանքը սկսվել է 1844 թվականի հունվարից, Օնորե դը Բալզակի «Եվգենի Գրանդ» վեպի թարգմանությունից հետո։ Աշխատանքը շարունակվեց 1844 թվականի ամբողջ գարնանը և ամռանը։
Այդ ամբողջ ընթացքում հեղինակը իր մտահղացումների մասին ոչ ոքի չէր պատմում։ Վերջապես, եղբորը ուղղված նամակում, Դոստոևսկին որոշում է պատմել իր աշխատանքի մասին, ներկայացնում է առաջիկա մտադրության մասին, որ ցանկանում էք ավարտել մաքուր տարբերակը և, դեկտեմբերի 14-ին ստանալով պատասխանը, այն հանձնել «Հայրենական տեղեկագիր» ամսագրին։
Առաջին սևագիր խմբագրումը նոյեմբերին պատրաստ էր, բայց արդեն դեկտեմբերին արմատապես վերամշակվել էր։ 1845 թվականի փետրվարին գրողը կրկին փոփոխություններ է կատարում, արտագրում է այդ տարբերակը և կրկին որոշում է ուղղել խմբագրությունը։ Վերջապես միայն 1845 թվականի մայիսի 4-ին վեպը արդեն պատրաստ էր։
Դմիտրի Գրիգորովիչը, որը 1844 թվականի սեպտեմբերի վերջին ապրում էր Դոստոևսկու հետ միասին միևնույն բնակարանում, այսպես է հիշում նրա աշխատանքի մասին «Խեղճ մարդիկ» վեպի վրա։

Մայիսի վերջին ավարտելով վեպի վերջաբանի վերամշակումը Դոստոևսկին «մի անգամ նստելով և առանց կանգ առնելու» կարդում է Գրիգորովիչին։ Վերջինս շոկի մեջ, անմիջապես վերցնում է ձեռագիրը և ոըղևորվում է Նիկոլայ Նեկրասովի մոտ։ Թեև Նեկրասովը զայրացած էր ուշ այցելության համար, սակայն համաձայնվում է կարդալ թեկուզ մի տաս էջ։ Ամբողջ գիշեր չշեղվելով, նրանք կարդում են ամբողջ վեպը և առավոտյան ժամը 4-ին վերադառնում են Դոստոևսկու մոտ, որպեսզի կարդացածից թարմ տպավորություններով հիացմունքով կիսվեն նրա հետ։ Նույն օրը առավոտյան Նեկրասովը ձեռագիրը տանում է Լոպատինի տուն (Գրական տուն), որտեղ հանձնում է Վիսարիոն Գրիգորևիչին ասելով.

Քննադատը անվստահությամբ ընդունեց այս հայտարարությունը, սակայն այդ նույն օրը երեկոյան հանդիպում խնդրեց Նեկրասովից հեղինակի հետ։ Հաջորդ օրը հանդիպելով Դոստոևսկու հետ, Բելինսկին անձամբ է ջերմորեն ընդունում նրան և բարձր է գնահատում ստեղծագործությունը։ Դոտոևսկին ամբողջ կյանքում համարում էր, որ այդ հանդիպումը նրա համար շրջադարձային էր, գրողը ամրապնդվեց հավատքով իր տաղանդի ու կարողությունների վրա։
Առավոտյան Պավել Անենկովին մոտ այսպես է բնութագրում սկսնակ հեղինակի «Աղքատ մարդիկ» վեպը աշխատանքը.


== Սյուժե ==
Վեպը ներկայացնում է Մակար Դեվուշկինի և Վարվարա Դոբրոսլյովայի նամակագրությունը։ Վեպի նամակներով ձևը թույլ է տվել հեղինակին փոխանցել ինքնաբացահայտող հերոսների հոգեբանության նուրբ երանգները։


== Կերպարներ ==
Մակար Ալեքսեևիչ Դեվուշկին
Վարվարա Ալեքսեևնա Դոբրոսյոլովա
Վարվարա Ալեքսեևնա Դոբրոսյոլովայի ծնողները
Աննա Ֆյոդերովնա
Ծառա Թերեզան
Ծառա Ֆալդոնին
Ուսանող Պակրովսկին
Ուսանող Պակրովսկու հայրը
Գորշկովը ընտանիքի հետ
Ռատազյաև
Բիկով
ՖեդորաՄակար Ալեքսեևիչ Դեվուշկինի և Վարվարա Ալեքսեևնա Դոբրոսյոլովայի ծաղրանկարը

		


== Ծանոթագրություններ ==


== Գրականություն ==
Бем А. Л. Первые шаги Достоевского (Генезис романа «Бедные Люди») // Исследования. Письма о литературе / С. Г. Бочаров, И. З. Сурат. — Языки славянской культуры, 2001. — С. 58-94. — 448 с. — (Studia philologica). — ISBN 5-7859-0197-8
Գադյաչ (այլ կիրառումներ)

Գադյաչ, կարող է վերաբերել՝

Գադյաչ - գյուղ, Ուկրաինայի Խարկովի մարզի Կրասնոգրադի շրջանում
Գադյաչ - քաղաք, Ուկրաինայի Պոլտավայի մարզի Գադյաչի շրջանում
Հեյդի Վենգ

Հեյդի Վենգ (նորվ.՝ Heidi Weng, հուլիսի 20, 1991(1991-07-20), Ytre Enebakk, Էնեբակ, Ակերսհուս, Նորվեգիա), նորվեգացի դահուկորդուհի, Աշխարհի առաջնության քառակի չեմպիոն, 2014 թվականի Ձմեռային օլիմպիական խաղերի 7.5+7.5 կմ կանանց դահուկավազքի մրցման բրոնզե մեդալակիր, Տուր դե Սքիի 2016/2017 մրցաշրջանի հաղթող։ Հաջողությամբ հա նդես է գալիս և՛ տարածության և՛ սպորտային մրցավազքերում։
TV2 հեռուստատեսությանը տված հարցազրույցի ժամանակ Հեյդի Վենգը հայտնել է, որ ցուրտ եղանակին դահուկասպորտով զբաղվելու պատճառով իր մոտ 2011 թվականին առաջացել է հեղձուկ, որի հետևանքով մինչ օրս պաշտոնապես օգտագործում է հակահեղձուկային դեղահաբեր և էթիկայի տեսակետից չի համարում այդ քայլը սխալ։


== Սպորտային կարիերա ==
Իր առաջին աշխարհի առաջնության ժամանակ (2013 թ.) Հեյդի Վենգ փոխանցավազքում քառյակի կազմում նվաճել է ոսկե մեդալ և բրոնզե մեդալ դահուկացատկում։ Երկու տարի անց՝ 2015 թվականին, շվեդական Ֆալուն քաղաքում նա կրկին դարձավ Աշխարհի դահուկասպորտի կանանց առաջնության փոխանցավազքի հաղթող։
Ռուսաստանի Դաշնության Սոչի քաղաքում տեղի ունեցած 2014 թվականի Ձմեռային օլիմպիական խաղերում 7.5+7.5 կմ կանանց մրցավազքում Հեյդի Վենգը նվաճեց բրոնզե մեդալ։
Դահուկավազքի աշխարհի գավաթում առաջին անգամ Վինգը հանդես է եկել 2009 թվականին։ 2012 թվականի փետրվարին առաջին անգամ գավաթի մրցումներում նա դուրս է եկել մրցաբեմ։ Հեյդի Վենգը ընդհանուր հաշվով գավաթի տարբեր մրցումներում ունի վեց հաղթանակ։ Աշխարհի գավաթի վերջնական հաշվով նրա ամենամեծ նվաճումը 2016/2017 մրցաշրջանում առաջին տեղը զբաղեցնելն է։


== Ծանոթագրություններ ==


== Արտաքին հղումներ ==
Հեյդի Վենգի էջը Դահուկասպորտի միջազգային ֆեդերացիայի կայքում:(անգլ.)
Հեյդի Վենգի սպորտային վիճակագրական ցուցանիշները Օլիմպիական կոմիտեի կայքում: Archived 2014-04-13 at the Wayback Machine.(անգլ.)
Դարովա

Դարովա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ազգային թատրոն (Բռնո)

Ազգային թատրոն Բռնոյում (չեխ․՝ Národní divadlo v Brně), Չեխիայի Բռնո քաղաքի գլխավոր պետական թատերական կառույցն է։ Գտնվում է Չեխիա, Բռնո, Դվորժակովի փողոց հասցեում։


== Պատմություն ==
Հիմնադրվել է 1884 թվականին, Պրահայի Ազգային թատրոնի օրինակով։
Այժմ Բռնոյի ազգային թատրոնն ունի երեք բեմ, փաստացի այն երկու պրոֆիլային թատրոնների և մեկ թատերական դահլիճի միավորում է.

Մահենի թատրոն (չեխ․՝ Mahenovo divadlo), Ազգային թատրոնի դրամատիկական թատերախմբի գլխավոր բեմն է։ Եղել է պատմական առաջին թատրոնը, այժմ ուղղակի դրամատիկական բեմ է։ Ի սկզբանե կոչվել է Գերմանական քաղաքային թատրոն (գերմ.՝ Deutsches Stadttheater), ուշ վերածննդի ոճով շենքը կառուցվել է հատուկ թատրոնի համար, ճարտարապետներ Ֆելների ու Հելմերի համար, 1882 թվականին։ Այն եղել է առաջին էլեկտրաֆիկացված թատրոնը Չեխիայի տարածքում և առաջիններից մեկն աշխարհում։ Էլեկտրաֆիկացման ծրագիրը մշակել է անձամբ էլեկտրականության հայտնագործող Թոմաս Էդիսոնը։1925 թվականի ապրիլի 2-ին Բռնոյի Ազգային թատրոնում իրականացվել է Բռնոյի չեխական ռադիոյի առաջին հաղորդումը։

Յանաչեկի թատրոն (չեխ․՝ Janáčkovo divadlo), Բռնոյի ազգային թատրոնի օպերային բեմն է, իրականում այն օպերայի ու բալետի թատրոն է, կառուցվել է 1965 թվականին, աշխատում է 1961-1965 թվականներին կառուցված ժամանակակից գործառույթներով շենքում։
Ռեդուտա թատրոն (չեխ․՝ Divadlo Reduta), Ռեդուտա թատերական համալիրի բեմերն օգտագործվում են համերգների, ներկայացումների, տարբեր թատերախմբերի ցուցադրությունների համար։ 1767 թվականին այստեղ ելույթ է ունեցել 12-ամյա վիրտուոզ Վոլֆգանգ Ամադեուս Մոցարտը։ 1731-1735 թվականներին բարոկկո ոճով կառուցված ժամանակակից շենքը մի քանի անգամ վերակառուցվել է։ Շենքը Կենտրոնական Եվրոպայի ամենահին թատերական շինությունն է և վերջերս կրկին վերանորոգվել է։ Ներկայումս շենքում մշտական թատերախումբ չի գործում։


== Ծանոթագրություններ ==


== Արտաքին հղումներ ==
Národní divadlo Brno Archived 2015-02-17 at the Wayback Machine.(չեխ.)
Ազգային թատրոն Բռնոյում(չեխ.)
Շևչենկի (գյուղ, Կոզելշչինայի շրջան)

Անվան այլ կիրառումների համար տե՛ս՝ ՇևչենկիՇևչենկի (ուկրաիներեն՝ Шевченки), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Շևչենկի գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուհտե

Լուհտե (էստ․՝ Luhte), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4096) Կուշիրո

(4096) Կուշիրո (անգլ.՝ Kushiro), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 15-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,807632 ա. մ., առավելագույնը մոտենում է 2,378 ա. մ. հեռավորության վրա և հեռանում 3,2372 ա. մ.։ Արեգակի շուրջ մեկ ամբողջական պտույտ է կատարում 1718,34 երկրային օրվա ընթացքում, իր ուղեծրով շարժվելով միջինում 0,209505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,09° անկյուն։
Կուշիրո աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4096) Կուշիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սլավիկ Թամրազյան

Վիքիպեդիայում կան հոդվածներ  Թամրազյան ազգանունով այլ մարդկանց մասին:Սլավիկ Էդիկի Թամրազյան (սեպտեմբերի 16, 1971, քաղաք Թաղավարդ (ԼՂՀ Մարտունիի շրջան) - հունվարի 6, 1993, գ. Գեոպավան, Լեռնային Ղարաբաղի Հանրապետություն), հայ ազատամարտիկ։ 1989-1991 թվականներին ծառայել է ԽՍՀՄ զինված ուժերում։ 1991 թվականից մասնակցել է մարտունի շրջանի (Ղաջար, Գեորգավան) և այլ գյուղնազատագրական մարտերին։
Հետմահու պարգևատրվել է Լեռնային Ղարաբաղի Հանրապետություն «Մարտակրխաչ» 2-րդ աստիճանի շքանշանով։ Թաղված է Թաղավարդում։
Կարիխան Վերին

Կարիխան Վերին, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մանզիա

Մանզիա  (ֆր.՝ Manziat)՝ կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Պերոննա կանտոնի կազմի մեջ։ Կոմունայի շրջանը Բուրկ ան Բրեսնն է։
Կոմունայի կոդը INSEE՝ 01231։


== Բնակչություն ==
Կոմունայի բնակչությունը 2010 թվականին կազմել է 1924 մարդ։
Աղբյուր = INSEE


== Արտաքին հղումներ ==
«Монраколь» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-13 
«Монраколь» (ֆրանսերեն)։ cassini.ehess.fr։ Վերցված է 2014-05-13 


== Ծանոթագրություններ ==
Սվյատիցա (Ունժայի վտակ)

Անվան այլ կիրառումների համար տե՛ս՝ Սվյատիցա (այլ կիրառումներ)Սվյատիցա (ռուս.՝ Святица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ունժա գետի ձախ ափում՝ 339 կմ հեռավորության վրա։ Գետի երկարությունը 66 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունժա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000015228
Հիդրոլոգիական ուսումնասիրությունների կոդը - 110001522
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիդ Կոմպեադոր

Սիդ Կոմպեադոր (ֆր.՝ Cid Campeador), հուշարձան Բուենոս Այրեսում։ Բացումը տեղի է ունեցել է 1935 թվականի հոկտեմբերի 13-ին Կաբալյիտո շրջանի Ավենիդա Անխել Գալյարդո փողոցում։ Հիմնադրվել է 11-րդ դարի կաստիլյան ազնվական և ռազմիկ Ռոդրիգո Դիաս դե Վիվարի պատվին, որն առավել հայտնի է որպես Էլ Սիդ։
Հուշարձանը գտնվում է Ավենիդա Գաոնա, Ավենիդա Սան-Մարտին, Ավենիդա Անխել Գալյարդո, Ավենիդա Պուերեդոն և Ավենիդա Դիաս Վալես փողոցների խաչմերուկում։


== Նկարագրություն ==
Էլ Սիդը նստած է իր ձիու՝ Բաբիեկի վրա, աջ ձեռքում պահել է նիզակը, իսկ ձախում` վահանը։ Քանդակի բարձրությունը մոտ 12 մետր է, տեղադրված է մարմարե պատվանդանի վրա։


== Պատմություն ==
Բրոնզե քանդակը կերտված է մարմարե հիմքի վրա, որը ամերիկյան քանդակագործ Աննա Հայնթ-Հանթինգթոնի (1876-1973) աշխատանքներից է։ Հուշարձանը ստեղծվել է 1927 թվականին Իսպանիայի Սևիլյա քաղաքում, իսկ երկրորդ կրկնօրինակը ուղարկվել է Բուենոս Այրես։ Հուշարձանը լավագույն քանդակներից մեկն է, որը ստեղծվել է կնոջ կողմից։
Քանդակը քաղաքին է նվիրվել Ամերիկայի Իսպանական միության կողմից, որը ստեղծեց նմանատիպ հուշարձան Նյու Յորքում։ Այս ընկերությունը, որը հիմնադրել և գլխավորում է քանդակագործի ամուսինը, այսօր ունի մեծ գրադարան, որում տեղ են գտել իսպանական գրականության կարևորագույն գրքերը։ Քանդակը նավակով հասել է Բուենոս Այրես և կանգնել նավահանգստում, մինչև քաղաքապետարանը կթույլատրեր դրա տեղադրումը։ Ի վերջո, բարձրագույն իշխանությունների մասնակցությամբ պաշտոնական բացման արարողությունը տեղի է ունեցել 1935 թվականի հոկտեմբերին։ Մարմարը, որից ստեղծվել է քանդակի հիմքը, բերվել է Բուրգոսից՝ Էլ Սիդի ծննդավայրից։
2006-2014 թվականներին քանդակի շրջակայքում որոշ փոփոխություններ են կատարվել, հայտնվել են լրացուցիչ լույսեր։ Քանդակի տեղադրման ութսուներորդ տարեդարձի տոնակատարության շրջանակներում, նախատեսվում է միջնադարյան տոնավաճառ անցկացնել և ժամանակի պարկուճի հուղարկավորությունը կազմակերպել հաջորդ սերնդի համար։


== Նմանատիպ կրկնօրինակներ ==
Քանդակի կրկնօրինակները գտնվում են նաև այլ քաղաքներում՝ Նյու Յորքում, Սան Ֆրանցիսկոյում, Վալենսիայում և Սևիլյայում։

		
		
		
		


== Ծանոթագրություններ ==


== Արտաքին հղումներ ==
Finalizaron las obras de recuperación del Cid Campeador
Կուրեչ

Կուրեչ (ռուս.՝ Куреч, բաշկիրերեն՝ Көрәш), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատենադարանի ձեռագրերը մաթեմատիկայի մասին

Մատենադարանի ձեռագրերը մաթեմատիկայի մասին հոդվածը նվիրված է Մատենադարանի այն ձեռագրերի նկարագրությանը, որոնք վերաբերում են մաթեմատիկային, տոմարագիտությանը, չափաբերությանը կամ տեղեկություններ են պարունակում այդ գիտությունների մասին։
Ճշգրիտ գիտությունների ասպարեզում հատկապես միջնադարյան Հայաստանում մաթեմատիկայի և թվաբանության զարգացման և ուսուցման գործում մեծ դեր են կատարել 7-րդ դարի խոշոր գիտնական Անանիա Շիրակացին, 11-րդ դարի հեղինակ Հովհաննես Սարկավագը, Ներսես Շնորհալին, ում մաթեմատիկական, տոմարագիտական, չափագրական աշխատությունների ձեռագիր ժառանգության որոշակի մասը պահպանվել է Մատենադարանում։


== Անանիա Շիրակացու ձեռագրերը մաթեմատիկայի և տոմարագիտության մասին ==


=== Թվաբանություն ===
Անանիա Շիրակացու «Գիրք Համարողության» գործը պարունակում է թվաբանական չորս գործողությունների աղյուսակները, և ըստ էության աշխարհում պահպանված թվաբանական ամենաամբողջական աշխատությունն է, որն իր կառուցվածքով և բնույթով թվաբանության դասագիրք է՝ գումարման, հանման, բազմապատկման և բաժանման գործողություններն ամփոփող աղյուսակներով։ Գրքում կան նաև թվաբանական և երկրաչափական պրոգրեսիաներ հիշեցնող աղյուսակներ և մի շարք խնդիրներ։


== Աղբյուրներ ==
Աբրահամյան Ա. Գ. Անանիա Շիրակացու մատենագրությունը, ուսումնասիրություն, Ե. 1944
Պետրոսյան Գ. Մաթեմատիկան Հայաստանում հին և միջին դարերում, Ե. 1959
Անասյան Հ.Ս. Հայկական մատենագիտություն, հատոր 1 Ե. 1955


== Տես նաև ==
Մատենադարան
Անանիա Շիրակացի
Տռեսկի

Տռեսկի (էստ․՝ Treski), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5962) Շիկոկուտենկյո

(5962) Շիկոկուտենկյո (անգլ.՝ Shikokutenkyo), աստերոիդ աստերոիդների հիմնական գոտում։ Հայտնաբերվել է 1990 թվականի ապրիլի 18-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,56591 ա. մ., առավելագույնը մոտենում է 2,2779 ա. մ. հեռավորության վրա և հեռանում 2,8539 ա. մ.։ Արեգակի շուրջ մեկ ամբողջական պտույտ է կատարում 1501,28 երկրային օրվա ընթացքում, իր ուղեծրով շարժվելով միջինում 0,239796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5962) Շիկոկուտենկյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոլինովկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ԴոլինովկաԴոլինովկա (ուկրաիներեն՝ Долинівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Դոլինովկա գյուղում բնակվում էր 163 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օֆելյա (ֆիլմ, 2018)

«Օֆելյա» (անգլ.՝ Ophelia), ամերիկա-բրիտանական դրամատիկ ֆիլմ՝ նկարահանված 2018 թվականի Քլեր ՄաքՔարթիի կողմից: Ֆիլմի սցենարի հեղինակը Սեմի Չելբասը: Գլխավոր դերեկատարներն են Դեյզի Ռիդլին, Նաոմի Ուոթսը, Ջորջ Մաքքեյը և Քլայվ Օուենը:


== Սյուժե ==
Թագավորությունում սկսվել են մութ ժամանակներ: Տիրակալը մահացած է, իսկ նրա գահն զբաղեցրել է ինքնակոչն ու մարդասպանը:
Համլետը՝ գահի օրինական ժառանգորդը, երդվում է վրեժխնդիր լինել հոր համար: Արքայազնի սիրտը կարող է մեղմել միայն գեղեցկուհի Օֆելյայի սերը: Հանուն նրա աղջիկը պատրաստ է թողնել թագավորական արքունիքն ու դեմ դուրս գալ բռնակալին: Բայց կարո՞ղ է նրանց սերը հաղթահարել մահին:


== Դերերում ==
Դեյզի Ռիդլի – Օֆելյա
Միլա Քուինի – Օֆելյան մանկության տարիներին
Նաոմի Ուոթս – Գերտրուդա/Մեխտիլդա
Աննա Ռաստ – Մեխտիլդան մանկության տարիներին
Ջորջ Մաքքեյ – Համլետ
Ջեկ Կուննիգհեմ-Նատալ – Համլետը մանկության տարիներին
Քլայվ Օուեն – Կլավդի
Թոմ Ֆելթոն – Լաերտ


== Արտադրություն ==
2016 թվականի մայիսի 4-ին հայտարարվել է, որ Դեյզի Ռիդլին ու Նաոմի Ուոթսը խաղալու են «Օֆելյա» դրամատիկական ֆիլմի գլխավոր դերերում, որի ռեժիսորը լինելու է Քլեր ՄաքՔարթին: Ֆիլմը լինելու է Ուիլյամ Շեքսպիրի «Համլետ» պիեսի Օֆելյա հերոսուհու կյանքի ու մահվան մասին: Այն հիմնված է լինելու Լիզա Քլյայնի համանուն վեպի վրա:Կոմպոզիտորը լինելու է Սթիվեն Փրայսը, սցենարիստը՝ Սեմի Չելլասը:
Նկարահանումներն սկսվել են 2017 թվականի ապրիլին, ավարտվել՝ երեք ամիս անց:


== Թողարկում ==
Ֆիլմի պրեմիերան կայացել է 2018 թվականի հունվարի 22-ին՝ «Սանդենս» կինոփառատոնի ժամանակ: 2019 թվականի փետրվարին IFC Films ձեռք է բերել ԱՄՆ-ում ֆիլմի տարածման իրավունքը: Ֆիլմը կինոթատրոններում ցուցադրվել է 2019 թվականի հունիսի 28-ին: Ֆիլմի թվային թողարկումը տեղի է ունեցել 2019 թվականի հուլիսի 2-ին:


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Օֆելյա (ֆիլմ, 2018)»(անգլ.) ֆիլմը Internet Movie Database կայքում
Շպատցենհաուզեն

Շպատցենհաուզեն  (գերմ.՝ Spatzenhausen), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 765 մարդ (ըստ 2010 թվականի դեկտեմբերի 31-ի)։ Տարածքը կազմում է 7,74 կմ²։ Պաշտոնական կոդ՝ 09 1 80 133։


== Ծանոթագրություններ ==
Դոնգեն (համայնք)

Դոնգեն (հոլ.՝ Dongen ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 29,34 կմ² է, բնակչությունը՝ 25.147 (2011 թ.)։ Մեկ շնչի տարեկան միջին եկամուտը 12.900 եվրո է։
Բելյաևո (գյուղ, Ուգրանսկի շրջան)

Անվան այլ կիրառումների համար տե՛ս՝ ԲելյաևոԲելյաևո (ռուս.՝ Беляево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սողոմոն Մկրտչյան

Սողոմոն Գրիգորի Մկրտչյան (հունվարի 6, 1913(1913-01-06), Գետաշեն, Ելիզավետպոլի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - մահվան տվյալները բացակայում են), հայ բանաստեղծ, թարգմանիչ, ԽՍՀՄ գրողների միության անդամ 1964 թվականից։


== Կենսագրություն ==
Սողոմոն Մկրտչյանը ծնվել է 1913 թվականի հունվարի 6-ին Արտաշատի շրջանի Գետաշեն գյուղում։ 1941 թվականին ավարտել է Երևանի երկամյա ուսուցչական ինստիտուտը։ Այնուհետև ուսուցչություն է արել ՀԽՍՀ տարբեր շրջաններում։ 1956-1973 թվականներին եղել է «Պիոներ» ամսագրի գրական բաժնի վարիչը։


== Երկեր ==
Ուր գարուն է միշտ, Երևան, Հայպետհրատ, 1947, 40 էջ։
Առվակ, Երևան, Հայպետհրատ, 1956, 32 էջ։
Հայրենի ղողանջներ, Երևան, Հայպետհրատ, 1958, 80 էջ։
Շուշանի երազը, Երևան, Հայպետհրատ, 1958, 22 էջ։
Գարնանային հրավեր, Երևան, Հայպետհրատ, 1960, 52 էջ։
Հերոս Վարոսը, Երևան, Հայպետհրատ, 1962, 16 էջ։
Անմահական խնձոր, Երևան, «Հայաստան», 1967, 64 էջ։
Անթառամ ծաղիկներ, Երևան, «Հայաստան», 1974, 160 էջ։
Ծիածան (պոեմ), Երևան, «Սովետական գրող», 1978, 54 էջ։
Ձախորդ որսորդները, Երևան, «Սովետական գրող», 1979, 44 էջ։
Կախարդական աշխարհ։ Հեքիաթներ և զրույցներ։ Դպրոցական միջին և բարձր տարիքի համար, Հայպետհրատ, 1960, 50 էջ։
Հանելուկներ, Զանգակ-97, 1999, 79 էջ։
Հեիաթներ, Զանգակ-97, 2002, 143 էջ։


=== Թարգմանություններ (ռուսերենից) ===
Բարտո Ա., Ձագուկները, Երևան, Հայպետհրատ, 1955, 35 էջ։
Նեմանի ափին (լիտվական գրողների արձակ և չափածո գործերը, այս ժողովածուի մեջ մտնող գործերի մի մասը թարգմանել է Սողոմոն Մկրտչյանը), Երևան, Հայպետհրատ, 1956, 136 էջ։
Չուկովսկի Կ., Հեքիաթներ (թարգմանության հեղինակակից, Հ. Հարյան, Վ. Հովակիմյան), Երևան, 1959, 95 էջ։
Ռոդարի Ջաննի, Ջելսոմինոն խաբեբաների աշխարհում (թարգմանության հեղինակակից Սաղաթել Հարությունյան), Երևան, «Հայաստան», 1969, 154 էջ։
Կախարդական թասը (հնդկական հեքիաթներ), Երևան, «Հայաստան», 1971, 93 էջ։


== Ծանոթագրություններ ==
Մալդիվների ֆուտբոլի ազգային հավաքական

Մալդիվների ֆուտբոլի ազգային հավաքականը ներկայացնում է Մալդիվները ֆուտբոլի միջազգային մրցաշարերում և առանձին հանդիպումներում։ Կառավարվում է Մալդիվների ֆուտբոլի ասոցիացիայի կողմից։
Մալդիվների հավաքականը ոչ մի անգամ չի մասնակցել աշխարհի առաջնություններին կամ Ասիայի գավաթներին։ Հավաքականի գլխավոր նվաճումը եղել է հաղթանակը 2008 թվականի Հարավային Ասիայի ֆուտբոլի առաջնությունում։
ՖԻՖԱ-ի դասակարգման աղյուսակում զբաղեցնում է 156-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Մալդիվների ֆուտբոլի ասոցիացիայի պաշտոնական կայքը Archived 2017-06-28 at the Wayback Machine.
Մալդիվների հավաքականը FIFA.com-ում Archived 2017-07-04 at the Wayback Machine.
Մալդիվների հավաքականը soccerway.com կայքում